section_heading: Karijera
paragraph_text: 2003. godine probila se u svoje prvo Grand Slam četvrtfinale. Bilo je to na Australian Openu. Zatim osvaja titulu u Dohi, te se tom pobjedom probija među 10 tenisačica svijeta. Mjesec poslije osvaja i turnir u Sarasoti. Odlične rezultate nastavlja u Leipzigu gdje je pobijedila prvu igračicu svijeta Kim Clijsters, te drugu igračicu svijeta Justine Henin-Hardenne. Prvu titulu iz Tier I kategorije osvaja u Moskvi, što je bio prvi put da jedna Ruskinja osvoji taj turnir. Do kraja godine igrala je još i finale Philadelphije, te se plasirala na završni Masters. Zaradila je više od 1.000.000 dolara od nagrada i prvi put završila godinu među 10 najboljih na WTA-listi.